FI Euroopan unionin virallinen lehti C 362/13

Hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä annetun Euroopan parlamentin ja neuvoston direktiivin 94/22/EY mukainen Ranskan hallituksen tiedonanto (1)

(Ilmoitus nestemäisten tai kaasumaisten hiilivetyjen etsintään oikeuttavia yksinomaisia lupia (ns. Permis d’Europa Maritime ja Permis d’Europa Maritime Profond) koskevista hakemuksista)

(ETA:n kannalta merkityksellinen teksti)

2014/C 362/11

MAREX EU INC. ja SOUTH ATLANTIC PETROLEUM UN SAS, joita Ranskassa edustaa asianajotoimisto BONNA-AUZAS Avocats (osoite Rue Paul Valéry 6, 75116 Pariisi), ovat hakeneet 12. joulukuuta 2013 viideksi vuodeksi yksinomaista lupaa nestemäisten tai kaasumaisten hiilivetyjen etsintään (ns. Permis d’Europa Maritime).

GEOTECH HONGKONG Ltd, jota Ranskassa edustaa YB CONSEIL EURL (osoite Route de Montjoly 1897, RDL Résidence Man CIA – ADC DOM, 97354 Rémire-Montjoly, Cayenne), on hakenut 28. helmikuuta 2014 viideksi vuodeksi yksinomaista lupaa nestemäisten tai kaasumaisten hiilivetyjen etsintään (ns. Permis d’Europa Maritime Profond).

Kyseiset lupahakemukset koskevat Mosambikin kanaalin eteläosassa sijaitsevan, Ranskan Intian valtameren erillissaariin kuuluvan Europa-saaren talousvyöhykettä, jota rajaavat seuraavassa taulukossa WGS84-koordinaattijärjestelmän avulla seksagesimaaliasteina määriteltyjä kulmapisteitä yhdistävät suorat linjat, kun nollapituuspiiri on Greenwichin pituuspiiri:

Kulmapiste Pituusaste Leveysaste A 40° 55′ 00″ E 19° 03′ 00″ S B 41° 06′ 00″ E 19° 08′ 00″ S C Piste, jossa leveyspiiri 23° 08′ 26″ S leikkaa Ranskan ja Madagaskarin talousvyöhykkeet, määritettävä D Piste, jossa leveyspiiri 23° 12′ 05″ S leikkaa Ranskan ja Mosambikin talousvyöhykkeet, määritettävä

B–C: Ranskan ja Madagaskarin talousvyöhykkeiden rajat, määritettävä;

D–A: Ranskan ja Mosambikin talousvyöhykkeiden rajat, määritettävä.

Hakemusten esittäminen ja luvan myöntämisperusteet

Alkuperäisen hakemuksen ja kilpailevien hakemusten esittäjien on todistettava täyttävänsä luvan myöntämisen ehdot, jotka on määritelty etsimisluvista ja maanalaisista varastoista 2. kesäkuuta 2006 annetun asetuksen 2006–648, sellaisena kuin se on muutettuna, 4 ja 5 §:ssä (Journal officiel de la République française, 3. kesäkuuta 2006).

Kiinnostuneet yritykset voivat lähettää kilpailevan hakemuksensa yhdeksänkymmenen päivän kuluessa tämän ilmoituksen julkaisemisesta niiden sääntöjen mukaisesti, jotka on esitetty Euroopan yhteisöjen virallisessa lehdessä C 374 (30. joulukuuta 1994, s. 11) julkaistussa ilmoituksessa hiilivetyjen etsimislupien hankkimisesta Ranskassa ja joista säädetään Ranskan 2. kesäkuuta 2006 etsimisluvista ja maanalaisista varastoista antamassa asetuksessa 2006–648, sellaisena kuin se on muutettuna (Journal officiel de la République française, 3. kesäkuuta 2006).

Kilpailevat hakemukset on toimitettava ekologian, energian ja kestävän kehityksen ministeriöön jäljempänä ilmoitettuun osoitteeseen. Päätökset alkuperäisestä ja kilpailevista hakemuksista tehdään kahden vuoden kuluessa siitä, kun Ranskan viranomaiset ovat vastaanottaneet alkuperäisen hakemuksen, eli viimeistään 18. huhtikuuta 2016.

Toiminnan harjoittamista ja lopettamista koskevat ehdot ja edellytykset

Hakijoita pyydetään tutustumaan kaivoslain (code minier) 79 §:ään ja 79.1 §:ään sekä kaivostöistä, maanalaisesta varastoinnista ja niitä koskevista säännöistä 2. kesäkuuta 2006 annettuun asetukseen 2006–649, sellaisena kuin se on muutettuna (Journal officiel de la République française, 3. kesäkuuta 2006).

Lisätietoja on saatavissa ekologian, energian ja kestävän kehityksen ministeriöstä seuraavasta osoitteesta:

Direction générale de l’énergie et du climat – Direction de l’énergie Bureau exploration et production des hydrocarbures Tour Séquoia 1 place Carpeaux 92800 Puteaux FRANCE Puhelin: +33 140819527

Yllämainittuihin säädösteksteihin voi tutustua Légifrance-verkkosivustolla osoitteessa: http://www.legifrance.gouv.fr

(1) EYVL L 164, 30.6.1994, s. 3.